Johannes Erm

**Johannes Erm** (s. 26. maaliskuuta 1998 Tartto) on virolainen kymmenottelija ja Euroopan-mestari vuonna 2024. Sisäradoilla hän on saavuttanut MM-hopeaa 2025 ja MM-pronssia 2024. Hän on edustanut Viroa kaksi kertaa olympialaisissa ja ulkoratojen MM-kisoissa 2020-luvun luvun alusta lähtien. Sitä ennen hän saavutti U20- ja U23-vuotiaiden arvokisamitaleja. MM-kisoissa hän saavutti 9. sijan vuonna 2022 ja 2023.

## Nuorten sarjojen kymmenottelun EM- ja MM-mitalisti

Urheilu-uransa alussa Erm kilpaili aluksi hyppylajeissa. Vuonna 2014 hän kilpaili ensimmäistä kertaa kymmenenottelussa kansallisella tasolla ja tuli heti Viron U18-mestariksi. Vuonna 2016 hän kilpaili kymmenenottelussa alle 20-vuotiaiden MM-kisoissa Bydgoszczissa. Tuloksella 7&nbsp;879 pistettä hän saavutti U20-sarjan MM-pronssia. Vuonna 2017 hän saavutti ensimmäistä kertaa yli 8&nbsp;000 pistettä kymmenenottelussa alle 20-vuotiaiden EM-kisoissa Grossetossa. Hän saavutti EM-hopeaa tuloksela 8&nbsp;141 pistettä. Tässä vaiheessa Ermin valmentaja oli Holger Peel.

## Aikuisura kymmenottelussa

### Siirtyminen Yhdysvaltoihin Georgian yliopistoon

Suoritettuaan lukion Tallinnassa Erm siirtyi Yhdysvaltoihin Georgian yliopistoon Athensiin opiskeluaineina viestintä ja konetekniikka. Esimerkkinä siirtymisessä Georgiaan oli maanmies Maicel Uibo, joka oli siirtynyt vuonna 2016 sinne. Erm kuului vuodesta 2017 lähtien yliopiston urheilujoukkue Georgia Bulldogsiin. Valmentajina Georgian yliopistossa toimivat Petros Kyprianou vuosina 2017–2021 ja James Thomas 2021–2023. Vuonna 2018 Erm esiintyi ensisijaisesti kymmenottelussa amerikkalaisissa kisoissa. Keväällä 2018 hän kilpaili useissa sisäseitsemänotteluissa, joissa hän teki useita henkilökohtaisia ennätyksiä. 

Kesällä 2019 Erm kilpaili kuitenkin Euroopassa alle 23-vuotiaiden EM-kisoissa Gävlessä, jossa hän voitti hopeamitalin tuloksella 8&nbsp;445 pistettä saksalaisen Niklas Kaulin voittaessa mestaruuden. Ermin tulos oikeutti hänet 10 parhaan tuloksen tehneen joukkoon kaudella 2019, ja samalla hän rikkoi myös Tokion olympialaisten karsintarajan. Samoissa U23 EM-kisoissa Erm osallistui myös pituushyppyyn sijoituksen ollessa 15. 

Johannes Ermin Amerikan aika moniottelussa oli menestyksekäs, sillä hän sijoittui kymmenottelussa ensimmäisenä keväänä eli keväällä 2018 kolmanneksi tuloksella 8&nbsp;046 NCAA:n mestaruuskisoissa ja voitti keväällä 2019 mestaruuden tuloksella 8&nbsp;352. Vuoden 2018 kisoissa NCAA-hopeaa saavutti maanmies Karl Saluri, joka myös opiskeli Georgian yliopistossa. Vastaavissa NCAA:n sisähallin seitsenotteluissa oli Erm vuonna 2018 neljäs ja 2019 viides.

Vuonna 2018 Georgian yliopistoon saapui lisää virolaisia, kun myös kymmenottelija Karel Tilga aloitti opiskelun ja urheilun Georgian yliopistossa.

Ermin valmistautumista Tokion olympialaisiin hankaloitti sormi- ja jalkavamma. Hän pystyi kuitenkin kilpailemaan olympialaisissa sijoittuen 11:nneksi tuloksella 8&nbsp;213 pistettä ollen samalla paras kolmesta virolaisesta eli muut virolaiset olivat Uibo ja Tilga.  

Johannes Erm kilpaili vielä NCAA:n sisähallimestaruuskilpailuissa keväällä 2023 ilman suurempaa menestystä ennen siirtymistään takaisin Viroon.

### Paluu Viroon kymmenottelu-uran jatkuessa

Johannes Ermillä jäivät vuoden 2022 EM-kisat väliin Janek Õiglasen, Uibon ja Tilgan osallistuessa virolaisedustajina kisoihin. Myöhemmin syksyllä hän osallistui Eugenen MM-kisoihin, joissa hän sijoittui yhdeksänneksi pistein 8&nbsp;227. Seuraavana vuonna MM-kisat järjestettiin Budapestissä ja niissä Erm oli jälleen 9. pistein 8&nbsp;484. Virolaisista paras oli näissä kisoissa Karel Tilga sijalla 4.

Olympiavuosi 2024 alkoi paremmin kuin aiemmat, kun Erm sijoittui Glasgow’n sisähallin MM-kisoissa kolmanneksi Ehammerin ja Skotheimin jäljessä. Toukokuussa Erm oli perinteellisessä Götzisin kisassa 3. tuloksella 8&nbsp;462 pistettä. Rooman EM-kilpailussa Erm voitti Euroopan-mestaruuden tuloksella 8&nbsp;764. Pariisin olympialaisissa hän sijoittui kuudenneksi pistein 8569. Syyskuussa hän voitti perinteisen Talencen kymmenottelun pistemäärällä 8&nbsp;589.

Erm sijoittui Apeldoornin sisäratojen EM-kilpailuissa 2025 seitsenottelussa neljänneksi pistein 6&nbsp;380. Kaksi viikkoa myöhemmin hän saavutti Nanjingin sisäratojen MM-kilpailuissa hopeaa Viron ennätyspistein 6&nbsp;437. Saman vuoden Tokion MM-kilpiluissa hän oli kymmenottelussa viides pistein 8&nbsp;431.

## Omat ennätykset

*60 m 6,90 (2024, Glasgow)
*100 m 10,60 (2024, Rooma)
*400 m 46,81 (2024, Rooma)
*1 000 m 2.33,09 (2025, Apeldoorn)
*1 500 m 4,19,71 (2024, Pariisi)
*60 m aitajuoksu 7,91 (2025, Nanjing)
*110 m aitajuoksu 14,19 (2019, Athens)
*korkeushyppy 2,08 (2024, Pariisi)
*seiväshyppy 5,37 (2025, Talence)
*pituushyppy 7,98 (2018, Eugene)
*kuulantyöntö 15,72 (2024, Glasgow)
*kiekonheitto 49,39 (2020, Tallinna)
*keihäänheitto 62,71 (2024, Rooma)
*seitsenottelu 6&nbsp;437 **NR** (2025, Nanjing)
*kymmenenottelu 8&nbsp;764 (2024, Rooma)

## Saavutukset

**Kymmenottelussa:**
*Ikäluokkien mestaruuskisoissa:
** U20 MM-pronssia 2016
** U20 EM-hopea 2017
** U23 EM-hopea 2019
*Olympiasijoitukset:
**2021 Tokio: 8&nbsp;213 (11.)
**2024 Pariisi: 8&nbsp;569 (6.)
* MM-kisasijoitukset:
**2022 Eugene: 8&nbsp;227 (9.)
**2023 Budapest: 8&nbsp;484 (9.)
**2025 Tokio: 8&nbsp;431 (5.)

*EM-kisasijoitukset:
**2024 Rooma: 8&nbsp;764 (1.)

**Viron mestaruuskisoissa:**
* 2. sija vuoden 2016 kymmenottelussa, tuloksella 7&nbsp;593 
* 2. sija vuoden 2022 kymmenottelussa, tuloksella 8&nbsp;250
* 1. sija vuoden 2025 60 metrin aitajuoksussa (hallissa) tuloksella 7,99

**Yhdysvaltain ylopistomestaruuskisoissa (NCAA):**
* 3. sija vuoden 2018 kymmenottelussa, tuloksella 8&nbsp;046
* 1. sija vuoden 2019 kymmenottelussa, tuloksella 8&nbsp;352

**Seitsenottelussa**:
* 3. sija sisäratojen MM-kilpailuissa 2024, tuloksella 6&nbsp;340
* 4. sija sisäratojen EM-kilpailuissa 2025, tuloksella 6&nbsp;380
* 2. sija sisäratojen MM-kilpailuissa 2025, Viron ennätystuloksella 6&nbsp;437

**Muut tunnustukset:**
* Viron vuoden miesurheilija 2023.

## Lähteet

* 
* 
* 

## Viitteet